Document ID: 32004D0773

DEĊIŻJONI TAL-KUNSILL
tal-25 ta’ Ottubru 2004
li temenda d-Deċiżjoni li tawtorizza d-Direttur ta' l-Europol li jidħol f'negozjati dwar ftehim ma' Stati terzi u ma' għaqdiet li ma għandhomx x'jaqsmu ma' l-Unjoni Ewropea
(2004/773/KE)
IL-KUNSILL TA’ L-UNJONI EWROPEA,
Wara li kkunsidra l-Konvenzjoni dwar l-istabbiliment ta' Uffiċċju Ewropew tal-Pulizija (Konvenzjoni Europol) (1), u b'mod partikolari l-Artikolu 42(2), l-Artikolu 10(4) u l-Artikolu 18 tagħha,
Wara li kkunsidra l-Att tal-Kunsill tat-3 ta’ Novembru 1998 li jistabbilixxi regoli li jirregolaw ir-relazzjonijiet esterni ta' l-Europol ma' Stati terzi u ma' korpi mhux relatati ma' l-Unjoni Ewropea (2), u b’mod partikolari l-Artikolu 2 ta’ dak l-Att,
Wara li kkunsidra l-Att tal-Kunsill tat-3 ta’ Novembru 1998 li jistabbilixxi regoli li jirregolaw ir-riċeviment ta’ informazzjoni mill-Europol mingħand partijiet terzi (3), u b’mod partikolari l-Artikolu 2 ta’ dak l-Att,
Wara li kkunsidra l-Att tal-Kunsill tat-12 ta’ Marzu 1999 li jadotta r-regoli li jirregolaw it-trasmissjoni ta’ data personali mill-Europol lil Stati terzi u korpi terzi (4), u b’mod partikolari l-Artikoli 2 u 3 ta’ dak l-Att,
Billi:
(1)
Ħtiġiet operattivi u l-ħtieġa li jiġu miġġielda b'mod effettiv forom organizzati ta' kriminalità permezz ta' l-Europol, jeħtieġu li l-Moldova u l-Ukraina jiġu miżjuda mal-lista ta' Stati terzi li magħhom id-Direttur ta' l-Europol huwa awtorizzat li jibda negozjati.
(2)
Id-Deċiżjoni tal-Kunsill tas-27 ta' Marzu 2000 (5) għandha għalhekk tiġi emendata,
IDDEĊIEDA KIF GEJ:
Artikolu 1
Id-Deċiżjoni tal-Kunsill tas-27 ta' Marzu 2000 hija b'dan emendata kif gej:
Fl-Artikolu 2(1), taħt l-intestatura “Stati Terzi”, l-Istati li ġejjin għandhom jiddaħħlu fil-lista alfabetika:
-
“Moldova”; u
-
“Ukraina”.
Artikolu 2
Din id-Deċiżjoni għandha tiġi ppubblikata f’Il-Ġurnal Uffiċjali ta' l-Unjoni Ewropea.
Artikolu 3
Din id-Deċiżjoni għandha tidħol fis-seħħ fil-jum ta' wara dak ta' l-adozzjoni tagħha.
Magħmul fil-Lussemburgu, 25 ta’ Ottubru 2004.

Labels: 5
0
12
18
15